Citroën Jumper occasion 2019 in Enschede - AutoWeek.nl
2.0 BlueHDi Club L2H2 130 PK / Airco / Cruise
Datum eerste toelating 30 mei 2019
12vergelijkbare Citroën Jumper occasionsVergelijk ze allemaal Gauteng-polisie waarsku teen rondloperleeus | Maroela Media
Die polisie het inwoners van Fochville en omliggende gebiede in Gauteng Saterdag gewaarsku teen vyf rondloperleeus.
Kapt. Appel Ernst, woordvoerder van die polisie, sê ŉ enkele rondloperleeu is sowat twee weke gelede aangemeld, maar die polisie het intussen vier ander leeus ook in die gebied gewaar.
Ernst sê die polisie het glo Vrydagaand groot dele van die Fochville-gebied gepatrolleer en op dié vyf leeus langs die R54-hoofweg afgekom.
Sy sê die leeus, glo ŉ volgroeide leeumannetjie en vier jonger leeus waarvan die geslag onbekend is, het glo toegang gekry tot ŉ plaas waar hulle besig was om aan iets te vreet.
Volgens Ernst kon die polisie nie daarin slaag om die leeus te vang nie.
“Die opsporing en vang van die leeus in die nag was moeilik. Die polisie werk nou saam met talle organisasies waaronder natuurbewaringsorganisasies om die situasie te analiseer en moontlik die leeus te vang,” sê sy.
Ernst het gesê inwoners van die Fochville-gebied moet waaksaam wees wanneer hulle buite hul huise is.
Dit is in dié stadium nie seker waar die leeus ontsnap het nie aangesien daar ŉ groot aantal wildlewe-organisasies in die omgewing is.
Enigiemand met meer inligting word aangemoedig om adjudant-offisier WO Esterhuysen te bel by 079 895 0526 of 076 799 5371.
Hannes De Beer · 2 jare gelede
Wil die polisie nie maar liewer die gebied fynkam nie.
Roskam is ‘n pragtige woord, maar dalk ‘n effe drasties?
Hul wil net die leeus roskam om weer netjies te lyk na so ruk in die ope veld
Maryna Loots · 2 jare gelede
Wanneer jy ‘n dier borsel, roskam jy hom. Om iets te fynkam beteken om intens na iets te soek.
Hoop nou net nie die leeus word sommer maar net weer dood geskiet omdat sommige amptenare te lui is om na n ander oplossing (verdowing) te kyk nie!!
Simba · 2 jare gelede
Dom vraag Jacques. Natuurlik is n mens se lewe minder werd.
Waar is my kommentaar? MM. Het ek iets gesê wat teen julle reëls is?
“Hulle kon nie daarin slaag om die Leeus te vang nie”! Kapt Ernst dis nie huiskatte nie!
Hier by ons in Nam is n paar manne wat die goed kaalhand sal vang!
” die publiek gewaarsku om nie die leeus te konfronteer of self te vang nie.”
Is dit agv die die huidige skoolsisteem dat die waarskuwing uitgereik word of word ons intelligensie onderskat? Dis mos logies. Hul het dan ontsnap en is gewapen.
Sjoe, ons is op die afdraende en tel spoed op.
Mooiman. Europa glo in elkgeval die leeusloop in Johannesburg se strate, nou het hulle bewyse. Hahaha
Ek lees nou die en ek dink so by myself… myself die polisie kan nie eens skelms vang nie wat nog van leeus. Ek is nou nie n taalguru nie maar konfronteer??? Ek dink nie dit is die regte woord vir die sin nie. Nou sal iemand my dalk ook roskam nadat hulle my plasing gelees en gefynkam het.
Die enigste leeus wat die polisie gaan konfronteer en moontlik vang is die wit leeus in die leeu rugby span , maar ” n vierpotige leeu , nie maklik nie dit is darem net teveel verwag
Reinier · 2 jare gelede
Ek hoor daar by Ellispark is ‘n paar rondloper leeus, miskien moet hulle daar gaan kyk!
Dankie vir jul elkeen se kommentaar! Ons vra om verskoning vir die oorsig – “fynkam” is inderdaad die regte woordkeuse in dié konteks. Die artikel is gewysig.
Wat gaan die polisie doen – vir elkeen ‘n rooi kaart gee , pragtige land die van ons
Natuurlik sal ek nie naby ‘n loslopende leeu kom nie want ek is bang vir hom omdat ek weet wat se “magte” hy het. Ek is banger vir die een wat regop loop op twee bene en by my kom bedel en as hy niks kry nie, en soms ook wel kry, maak hy my dood met ‘n glimlag op die gesig. Nee daar is twee soorte “bange” en die een vir die leeus is die mees voorspelbare.
Ek wou se Jantjies en die ander Leeus was nie gister in die Springbokspan wat in Perth gespeel het nie.